burgasdotpro/wikipedia huggingface dataset:
Alkyoné (dcéra Aiola)

Alkyoné alebo Alkyona alebo zastarano Alkyone (starogr. Ἁλκυόνη – Alkyoné, ) je v gréckej mytológii dcéra vládcu vetrov Aiola a Enarety.
Vydala sa za tráchinskeho kráľa Kéyka. Bol to vášnivý moreplavec a Alkyoné, ktorá ho veľmi milovala, len nerada videla, že sa vydáva na more, lebo sama zo svojho domova vedela, ako nečakane sa rozbúria morské vetry.
Jej obavy sa nanešťastie naplnili. Jedného jasného dňa Kéyx vyplával na more a nečakane ho zastihla prudká búrka. Cez všetku dlhoročnú skúsenosť loď neovládol a stroskotal na pobrežných skaliskách. Alkyoné, ktorá ho čakala pod vysokou skalou, keď zbadala jeho mŕtve telo, zo zúfalstva sa vrhla do vĺn, aby ho ešte posledný raz pobozkala a zomrela s ním.
Bohovia to však nedopustili. Pre jej veľkú lásku k manželovi ju premenili na alku a jej oživeného manžela tiež. Mýty hovoria, že tak spoločne žijú na morskom pobreží a boh vetrov Aiolos ich ochraňuje.
Mezőkovácsházsky obvod

Mezőkovácsházsky obvod () je bývalá administratívna jednotka v Maďarsku v Békešskej župe. Jeho sídlom bolo mesto Mezőkovácsháza. Obvody boli zavedené v roku 1994 a zanikli v roku 2014, kedy ich nahradili okresy.
Orosházsky obvod

Orosházsky obvod () je bývalá administratívna jednotka v Maďarsku v Békešskej župe. Jeho sídlom bolo mesto Orosháza. Obvody boli zavedené v roku 1994 a zanikli v roku 2014, kedy ich nahradili okresy.
Sarkadský obvod

Sarkadský obvod () je bývalá administratívna jednotka v Maďarsku v Békešskej župe. Jeho sídlom bolo mesto Sarkad. Obvody boli zavedené v roku 1994 a zanikli v roku 2014, kedy ich nahradili okresy.
Sarvašský obvod

Sarvašský obvod () je bývalá administratívna jednotka v Maďarsku v Békešskej župe. Jeho sídlom bolo mesto Sarvaš. Obvody boli zavedené v roku 1994 a zanikli v roku 2014, kedy ich nahradili okresy.
Mount Robson

Mount Robson je najvýznačnejší vrch v severoamerickom pohorí Skalnaté vrchy a je zároveň najvyšším vrchom v pohorí Canadian Rockies. Vrch sa nachádza v Mount Robson Provincial Park v Britskej Kolumbii a je časťou pohoria Rainbow Range. Mount Robson je druhý najvyšší vrch v Britskej Kolumbii po vrchu Mount Waddington.
Mount Robson nesie názov po Colinovi Robertsonovi, ktorý pracoval pre North West Company a Hudson’s Bay Company začiatkom 19. storočia. Texqakallti a Secwepemci, ktorí boli prvými obyvateľmi týchto oblastí nazývali vrch ako "Yuh-hai-has-kun", teda "Vrch Špirálovej cesty". Ďalšie neoficiálne názvy sú Cloud Cap Mountain a Snow Cap Mountain.
Szeghalomský obvod

Szeghalomský obvod () je bývalá administratívna jednotka v Maďarsku v Békešskej župe. Jeho sídlom bolo mesto Szeghalom. Obvody boli zavedené v roku 1994 a zanikli v roku 2014, kedy ich nahradili okresy.
Hofmannovo odbúravanie

Hofmannovo odbúravanie alebo Hofmannovo odbúravanie amínov alebo úplná metylácia je reakcia, pri ktorej vzniká a následne sa odštepuje kvartérna amónna soľ za vzniku konečného terciárneho amínu a alkénu za prítomnosti jódmetánu CH3- I. 
Po prvom kroku sa vytvorí kvartérna amónna soľ. Po nahradení jódu hydroxylovým aniónom prebieha eliminácia na alkén. Pri asymetrických amínoch sa vytvorí najviac alkénov, ktoré sú najmenej substituované a najmenej stabilné. Toto pozorovanie sa nazýva "Hoffmanovo pravidlo". Je priamym opakom normálnych eliminácií, kde je produktom najstabilnejší alkén (tzv. Zaitsevovo pravidlo). 
Reakcia je pomenovaná po svojom objaviteľovi Augustovi Wilhelm von Hofmannovi. 
Príklad syntézy trans-cyklookténu:
V súvisiacom chemickom teste, zvanom "Herzig-Meyerova alkimidová determinácia", môže terciárny amín s najmenej jednou metylovou skupinou bez beta-protonácie reagovať s jodovodíkom HI na kvartérnu amónnu soľ, ktorá sa za horúca odbúrava na sekundárny amín.
Abovsko-hegyközský obvod

Abovsko-hegyközský obvod () je bývalá administratívna jednotka v Maďarsku v Boršodsko-abovsko-zemplínskej župe. Jeho sídlom bolo mesto Gönc. Obvody boli zavedené v roku 1994 a zanikli v roku 2014, kedy ich nahradili okresy.
Sexy Lady

Sexy Lady je singel slovenskej funkovej skupiny Made 2 Mate vydaný v roku 1997 z ich tretieho štúdiového albumu "Carousel Life". Singel obsahuje dve verzie predmetnej skladby: LJ Faze Mix je v skutočnosti albumovou verziou a Original Version naopak pôvodnou, odlišnou verziou. Ďalej sa tu nachádza autorská mimoalbumová skladba „Sweet Honey“, ako aj coververzia rovnomennej skladby Stevieho Wondera „I Just Called to Say I Love You“, ktoré mali pôvodne vyjsť spolu ako singel už v roku 1996, avšak vydanie sa napokon nezrealizovalo.
Skladba „Sexy Lady“ (LJ Faze Mix) bola neskôr v predĺženej verzii zaradená na prvý výberový album skupiny "Made II Best" (1998) a v nepredĺženej verzii, no iba pod základným názvom „Sexy Lady“ na druhý výberový album "" (2008). V takejto podobe sa nachádza aj na pôvodnom štúdiovom albume "Carousel Life" (1997) a v oficiálnom hudobnom videoklipe, ktorý sa však predčasne končí fade-outom.
Skladba „I Just Called to Say I Love You“ sa v nezmenenej podobe nachádza na oboch uvedených výberových albumoch.
Skladba „Sexy Lady“ (Original Version) je exkluzívna pre tento singel.
Skladba „Sweet Honey“ sa v nezmenenej podobe nachádza na výberovom albume "Made II Best" (1998).
Obal ani kompaktný disk singla nenesú žiadny titul, iba názov skupiny.
Autorstvo.
Hudba: 
Texty:
Kyzikos

Kyzikos ("Kyzikos", ) je v gréckej mytológii kráľ na polostrove Kyzikos (dnešný Kapidaghi) v Proponte, dnešnom Marmarskom mori.
Argonauti plávajúci na lodi Argó za zlatým rúnom do Kolchidy, sa na svojej dlhej púti zastavili aj v krajine Dolionov. Ich kráľ Kyzikos Argonautov priateľsky prijal, pohostil a vodcu Iasóna upozornil na nebezpečenstvo hrozných šesťrukých obrov žijúcich na protiľahlom pobreží.
Vďaka tejto rade Argonauti obrov porazili. Postavil sa im Herakles, najprv sám, potom aj s ostatnými druhmi a nakoniec pobili väčšinu obrov spŕškou oštepov a šípov. 
Keď potom Argonauti pokračovali v plavbe, zastihla ich v noci silná búrka a vietor ich zahnal späť k brehom Dolionov. V nočnej tme si Dolioni Argonautov pomýlili s pirátmi a dali sa s nimi do bitky, v ktorej mnoho Dolionov padlo, medzi nimi aj kráľ Kyzikos šípom Iasóna. Za denného svetla potom všetci zdesene zistili čo sa stalo. Nič si však nemohli vyčítať, lebo nik za to nemohol. Všetci potom spoločne pochovali svojich mŕtvych a nad hrob kráľa Kyzika postavili vysokú mohylu. 
Uvádza sa, že jeho manželka Kleité sa zo žiaľu pomiatla a obesila sa.
Alexandr Hylák

Alexandr Hylák (* 25. december 1983, Pardubice) je český hokejový brankár.
Klubový hokej.
Hylák je odchovancom Pardubického hokeja. V českej extralige debutoval v sezóne 2003/2004. V svojej kariére pôsobil v kluboch HC ČSOB Pojišťovna Pardubice, SC Kolín, Hradec Králové, Šumperk, Vrchlabí, HC Kometa Brno. V súčasnosti (2012) pôsobí v klube HC Košice.
Michel Teló

Michel Teló (* 21. január 1981, Medianeira, Paraná, Brazília) je brazílsky sertanejo spevák-skladateľ. Jeho najväčším národným a medzinárodným hitom je skladba „Ai se eu te pego!“, ktorá dosiahla 1. miesto v mnohých európskych krajinách, Latinskej Amerike a v provincii Québec v Kanade.
Juhoamerická volejbalová konfederácia

Juhoamerická volejbalová konfederácia (skr. CSV"Confederación Sudamericana de Voleibol") je juhoamerická športová konfederácia, ktorá združuje volejbalové zväzy juhoamerických štátov. Vznikla v roku 1946, tzn. že vznikla ako prvá volejbalová konfederácia, a sídli v Rio de Janeiro, v Brazílii. Združuje 12 národných volejbalových zväzov a na jej čele stojí Kolumbíjčan Rafael Lloreda. CSV je členom Medzinárodnej volejbalovej federácie (FIVB). 
Dejiny.
CSV vznikla 12. februára v Buenos Aires alebo 3. júla 1946 v Rio de Janeiro (prevláda stále spor) ešte pred samotným vznikom FIVB aj všetkých ostatných volejbalových konfederácií. CSV takisto ako prvá zorganizovala kontinentálne majstrovstvá v roku 1951.
CSV organizuje takisto kvalifikačné turnaje na Letné olympijské hry či Majstrovstvá sveta, turnaj Juhoamerických hier a spolu s NORCECA turnaj Panamerických hier či medzikontinentálnu súťaž Panamerický pohár.
CSV

CSV môže byť:
Eurytos

Eurytos (" Eurytos"), ) môže byť:
Bodrogközský obvod

Bodrogközský obvod (doslova "Medzibodrožský obvod"; ) je bývalá administratívna jednotka v Maďarsku v Boršodsko-abovsko-zemplínskej župe. Jeho sídlom bolo mesto Cigánd. Obvody boli zavedené v roku 1994 a zanikli v roku 2014, kedy ich nahradili okresy.
Pyroklastický sediment

Pyroklastický sediment (iné názvy:pyroklastická hornina, pyroklastikum) je usadená hornina sopečného pôvodu, produkty sopečných explózií, ktoré neboli ďalej premiestnené (na rozdiel od epiklastických sedimentov). Zrná pyroklastických sedimentov (pyroklasty) tvoria kusy kryštálov, vulkanického skla a hornín. Odporúčanie IUGS definuje pyroklastické uloženiny ako nahromadenie pyroklastov, ktoré môže byť rovnako spevnené aj nespevnené, 75% ich objemu pri tom musia tvoriť napadané pyroklasty. Termín pyroklastická hornina sa používa pre spevnenú tefru.
Termín pyroklastický materiál zaviedol americký geológ L. Pirsson roku 1915.
Klasifikácia.
Pyroklastický materiál môžu tvoriť jednotlivé kryštály, kúsky sopečných hornín ale aj podložia (litické fragmenty), pemza - „spenená“, vysoko porézna hornina. Veľkosť častíc pyroklastických hornín sa môže pohybovať od najmenších častíc s priemerom niekoľko mikrónov až po bloky veľkosti rádovo niekoľko metrov.
Vznik.
Pyroklastické uloženiny sú typické pre plínijské erupcie (Vezuv), alebo freatomagmatické erupcie. Pyroklastiká vznikajú spadom vulkanického popola, lapily, bômb a blokov, ktoré boli uvoľnené zo sopky pri erupcii. Pri usadzovaní sa mohli zmiešať s rozdrvenými fragmentmi okolitých hornín, tie však nemôžu tvoriť viac než 25% materiálu. Takéto javy sú zvlášť typické pre explozívne erupcie na súši, menej vo vode. Explozívny vulkanizmus je najčastejší pri viskóznych (kyslých a intermediárnych) lávach, pretože riedke (bázické) lávy majú skôr tendenciu tiecť vo forme lávových prúdov.
Pri explozívnych erupciách na svahoch sopiek bežne vznikajú pyroklastické prúdy. Suspenzie horúcich plynov a vulkanického materiálu, ktoré sa pohybujú dolu svahom sopky a môžu mať katastrofálne devastujúce účinky.
No Love

„No Love“ je skladba amerického rappera Eminema, ktorá bola vydaná ako tretí oficiálny singel z jeho siedmeho štúdiového albumu "Recovery" (2010). Na skladbe sa vokálne podieľal americký rapper Lil Wayne. Skladbu produkoval americký hip-hopový hudobný producent Just Blaze. Skladba obsahuje prvky skladby „What Is Love“ od Haddaway. Skladba je označovaná za jednu z najlepších z albumu "Recovery". Dosiahla 23. miesto v rebríčku Billboard Hot 100 a vo forme digital download sa v USA predalo viac ako 1 milión jej kópií.
Hudobné video režíroval Chris Robinson. Ukážka mala premiéru na Eminemovom kanáli na YouTube dňa 29. septembra 2010.
Pozadie.
Skladbu „No Love“ napísali Eminem, Lil Wayne a Just Blaze, ktorý neskôr skladbu aj produkoval. Nahraná bola Mikom Strangeom a Ryanom Westom v Effigy Studios vo Ferndale, Michigan. Mixovaná bola Eminemom Strangeom, Westom a Just Blazeom a zvukárom bol Joe Strange. Skladba obsahuje prvky refrénu skladby „What Is Love“ od trinidadsko-holandského speváka Haddaway. Skladba začína 30-sekundovým introm a samplovanými slovami "no love" v echu. Skladba sa dostala do rádií dňa 5. októbra 2010 a bola vydaná ako tretí singel z albumu "Recovery". Celá skladba má dĺžku takmer päť minút.
Zostava a personál.
Zostava a personál prevzatá z "Recovery" digital booklet.
Tomáš Jurčo (1992)

Tomáš Jurčo (* 28. december 1992, Košice) je slovenský hokejový útočník hrajúci za klub KHL Barys Nur-Sultan.
Klubový hokej.
Jurčo je odchovancom košického hokeja. V roku 2009 odišiel do zámoria, kde v juniorskej súťaži QMJHL pôsobil v tíme Saint John Sea Dogs. V premiérovej sezóne (2009/2010) v drese Saint John nastúpil vrátane play-off na 85 zápasov a na konto si pripísal 68 bodov (33+35). V sezóne 2010/2011 odohral 61 zápasov a k zisku Memorial Cupu prispel 31 gólmi a 25 asistenciami. V roku 2011 bol draftovaný v druhom kole z celkového 35. miesta klubom NHL – Detroit Red Wings. V auguste 2012 podpísal s Detroitom trojročnú nováčikovskú zmluvu. Sezónu 2012/2013 odohral na farme Detroitu, v klube Grand Rapids Griffins. Sezóna 2013/2014 bola pre Jurča mimoriadne úspešná, prebojoval sa do hlavného tímu Detroitu Red Wings a pripísal si aj štart na ZOH v Soči. V premiérovej sezóne za Detroit nastúpil na 40 stretnutí v ktorých zaznamenal 15 bodov "(8 gólov, 7 asistencií)".
Vo februári 2017 prvýkrát v kariére menil dres v NHL. Jeho novým pôsobiskom sa stal klub Chicago Blackhawks, ktorý Jurča získal výmenou za výber v treťom kole draftu 2017.
Business-to-consumer

Business-to-consumer (iné názvy: business to consumer, business-to-customer, business to customer, skrátane B2C alebo B to C, do slovenčiny prekladané aj ako (typu) podnik-zákazník, na úrovni podnik-zákazník, pre zákazníkov) sú obchodné vzťahy a komunikácia priamo medzi podnikom a jeho koncovými zákazníkmi, čiže konečnými spotrebiteľmi (na rozdiel od vzťahov podniku s inými podnikmi, zamestnancami a podobne). Koneční spotrebitelia môže byť fyzické osoby alebo podniky. Anglický výraz sa používa najmä (ale nie len) ako prívlastok, čiže za ním by obyčajne ešte malo nasledovať ďalšie slovo (napr. business-to-consumer marketing, business-to-consumer model).
Najčastejšie sa (anglický) termín používa v súvislosti s IT, teda v súvislosti obchodnými vzťahmi, ktoré sa uskutočňujú pomocou virtuálnych obchodov na internete, rôznych webových aplikácií a pod.. Ide o online obchodovanie na internete, ktoré slúži na predaj tovaru a služieb koncovým zákazníkom. 
B2C zahŕňa:
S termínom sa stretávame v marketingu, pri elektronickom obchodovaní (internetové obchody), v informačných sytémoch ERP a informačných systémoch CRM.
Ázijská plavecká federácia

Ázijská plavecká federácia (skr. AASF"Asian Swimming Federation") je ázijská športová konfederácia, ktorá združuje plavecké zväzy ázijských štátov. Vznikla v roku 1978 v Berlíne a sídli v Maskate, v Ománe. Momentálne (2012) združuje 45 národných volejbalových zväzov a na jej čele stojí šejk Khaled Bader Mohammad Al Sabah z Kuvajtu. AASF je členom Medzinárodnej plaveckej federácie (FINA) a takisto OCA. 
AASF združuje nasledovné plavecké športy:
Bazilika svätého Prokopa

Bazilika svätého Prokopa je románsko-gotický kresťanský kostol v Třebíči. Bol vybudovaný na mieste pôvodnej mariánskej kaplnky pri benediktínskom kláštore približne v rokoch 1240 až 1280. Ako súčasť objektu „kláštora s kostolom sv. Prokopa“ sa stal v roku 2002 národnou kultúrnou pamiatkou a o rok neskôr bol spoločne so židovskou štvrťou zapísaný na zoznam svetového dedičstva UNESCO.
Pôvodným patrociniom baziliky bolo Nanebovstúpenie Panny Márie. Svätý Prokop sa stal patrónom baziliky v roku, kedy sa pripomínalo päťstoročné výročie jeho svätorečenia, teda v roku 1704; v tomto roku dal Jan Karel, hrabě z Valdštejna, vytvoriť z presbytéria baziliky zámockú kaplnku sv. Prokopa.
Svojim účelom je bazilika svatého Prokopa farským kostolom farnosti Třebíč-zámo a je tiej jej vlastnictvom.
Význam.
Mimoriadna architektonická hodnota baziliky svätého Prokopa tkvie v tom, že v sebe spája princípy dvoch slohových období: románskeho a gotického. Nie je to pritom stavba prechodná: prvky gotické neprekrývajú prvky románske. Hoci stavitelia chrámu vychádzali z románskej koncepcie, boli už zoznámení s gotickými prvkami a pracovali s nimi; príkladom sú masívne gotické rebrá krypty. Pritom vonkajšik veľkej apsidy je s výnimkou niekoľkých detailov takmer úplne románsky.
Zaujímavosťou, ktorá vynikla až potom, čo boli múry zbavené omietok a ponechaná im len ich surová kamenná podoba, sú značky kamenárov na niektorých kvádroch. Vnútorné omietky boli odstránené na popud ďalšieho obnovovateľa kostola, architekta Kamila Hilberta. Za obnovou vôbec ale stál vtedajší třebíčsky dekan a farár zámocke farnosti František Borgiáš Doležel.
Ďalšou zaujímavosťou môže byť, že na stavbu baziliky väčšinou poslúžila miestna hrubozrnná šedá žula, len miestami – kde bol dôraz na detaily – doplnená oslavanským pieskovcom.
Radikálová substitúcia

Radikálové reakcie nie sú bežné ako polárne reakcie avšak sú dôležité pri niektorých priemyselných procesoch a v početných bioprocesoch. 
Radikály sú vysoko reaktívne, pretože obsahujú atóm s nepárnym počtom elektrónov (zvyčajne 7) na valenčnej vrstve, skôr než stabilný oktet. Radikál môže dosiahnuť oktet niekoľkými spôsobmi. Napríklad radikál môže vziať elektrón z iného reaktantu a pritom vznikne druhý radikál. Výsledkom je radikálová adícia alebo substitúcia. Radikálová substitúcia je substitučná reakcia zahŕňajúca voľné radikály ako reaktívny medziprodukt. 
Reakčný mechanizmus.
Postupuje podľa 3 krokov reakčného mechanizmu: Iniciácia, Propagácia, Terminácia. 
Ukážeme si na príklade reakcie chlórmetánu CH3Cl. 
Iniciácia.
Ožiarenie UV svetlom začne reakciu štiepením relatívne slabej väzby Cl-Cl malého počtu molekúl chlóru Cl2 za vzniku reaktívnych chloridových radikálov •Cl. 
Propagácia.
Chloridové radikály napádajú molekuly metánu odoberajúc radikálovo atóm vodíka za vzniku metylového radikálu •CH3. Tieto metylové radikály reagujú s molekulou chlóru v druhom kroku propagácie za vzniku chlórmetánu a chloridového radikálu. Tento cyklus sa vracia k prvému kroku. Keď raz je tento sled iniciovaný, udržiava sa cyklus opakujúcich sa krokov- reťazovej reakcie. 
Terminácia.
Občas sa stane, že 2 radikály sa stretnú a vytvoria tak stabilný produkt. Keď sa tak stane, cyklus je zastavený a reťazec ukončený. Tento krok nie je veľmi častý, pretože koncentrácia v tomto momente je veľmi malá. Takže šanca, že sa 2 radikály stretnú je tiež veľmi malá. 
Reakcie.
V radikálovej substitúcii halogénov reagujú radikál (chémia)radikály halogénov s uhľovodíkmi. K dôležitým radikálovým substitúciám patrí aj radikálová substitúcia arylov. Mnoho oxidácií a redukcií v organickej chémii je na princípe radikálovej substitúcie, napr. oxidácia aldehydov na karboxylové kyseliny za katalýzy kyselinou chrómovou.
Niektoré menné reakcie sú:
Biologický význam.
Príkladom je syntéza vitamínu D, ktorý sa tvorí v koži pôsobením slnečného žiarenia z provitamínu 7-dehydrocholesterolu, derivátu cholesterolu. Ultrafialové žiarenie štiepi B jadro zlúčeniny za vzniku cholekalciferolu, teda vitamínu D3.
Príkladom je tiež syntéza prostaglandínov- obrovskej skupiny látok obsiahnutých vo všetkých tkanivách a telových tekutinách. Množstvo liečiv je založených na derivátoch prostaglandínov, napríklad lieky vyvolávajúce prácu (posiľujúce matku) pri pôrode, redukujúce vnútrobunkový tlak v glaukóme, kontrolujúce astmu a kontrolujúce vrodené srdcové defekty. 
Biosyntéza prostaglandínu je iniciovaná odobratím vodíka kyseline arachidónovej železno-kyslíkatým radikálom generujúcim nový uhlíkový radikál v radikálovej substitúcii. 
Potom uhlíkový radikál reaguje s molekulou kyslíka O2 za vzniku kyslíkového radikálu, ktorý reaguje s väzbou C=C tej istej molekuly v radikálovej adícii. Niektoré ďalšie transformácie vytvoria prostaglandín H2.
Petri Vehanen

Petri Vehanen (* 9. október 1977, Rauma, Fínsko) je fínsky profesionálny hokejový brankár, ktorý v súčasnosti hrá v klube HC Lev Praha v KHL.
Hokejová kariéra.
SM-liiga.
Vehanenova kariéra začala v klube Lukko Rauma, nachádzajúcom sa v jeho rodnom meste. Po sezóne 2007/08 sa ako brankárska jednotka tímu Rauman Lukka pripojil k fínskej hokejovej reprezentácii. 
Tiež hral za tímy Jääkotkat a Forssan Palloseura.
Kariéra v Európe.
V Európe hral za ruský klub Neftechimik Nižnekamsk, nórsky Viking Hockey, kde bol vyhlásený za najlepšieho brankára ligy v sezóne 1998-99, taliansky HC Pustertal – Val Pusteria Wolves a švédsku Moru IK. V súčasnosti pôsobí v klube Ak Bars Kazaň, ktorému v roku 2010 pomohol k triumfu v Kontinentálnej hokejovej lige.
Medzinárodné pôsobenie.
Prvým veľkým medzinárodným turnajom bol pre neho Majstrovstvá sveta v ľadovom hokeji 2008, kde pomohol v zápase s Nórskom k výhre 3:2 v predĺžení. Zúčastnil sa aj MS 2010 a MS 2011.
Laakdal

Laakdal je belgická obec vo Flámskom regióne v provincii Antverpy. 
Obyvateľstvo.
Laakdal má približne obyvateľov (2010). 
Časti obce.
Od 1. januára 1977 obec Laakdal pozostáva z týchto častí (bývalých obcí):
Žofia Amália Brunšvická

Žofia Amália Brunšvická () (* 24. marec 1628, Herzberg† 20. február 1685, Kodaň) bola rodom brunšvicko-lüneburská princezná a ako manželka dánskeho kráľa Frederika III. dánska kráľovná v rokoch 16481670.
Biografia.
Žofia Amália sa narodila ako štvrté dieťa a jediná dcéra brunšvicko-lüneburského vojvodu Juraja (15831641) a jeho manželky Anny Eleonóry Hesensko-darmstadtskej (16011659).
Manželstvo a potomkovia.
Vo veku 12 rokov bola zasnúbená s následníkom dánskeho trónu, princom Frederikom (neskorším dánskym kráľom Frederikom III.) a o tri roky neskôr, 1. októbra roku 1643 sa za neho v Glücksburgu vydala. Manželstvo bolo uzavreté z politických dôvodov a manželia k sebe nikdy nechovali hlbšie city, nemožno sa teda diviť, že obaja mali mimomanželské vzťahy, ktoré si vzájomne tolerovali.
Z manželstva Žofie Amálie a Frederika III. vzišlo osem detí, z ktorých dve mladšie zomreli v útlom veku:
Kráľovná.
Žofia Amália spoločne s manželom nastúpila na dánsky a nórsky trón 28. februára roku 1648 po smrti svojho svokra Kristiána IV. Pár bol korunovaný v katedrále Panny Márie v Kodani; bola to posledná dánska korunovácia v tomto svätostánku.
Kráľovná mala skôr mužské záľuby: rada jazdila na koni a milovala lov. Bola presvedčená o svojej výnimočnej spoločenskej nadradenosti a podľa toho aj žila na vysokej nohe, vo výnimočnom prepychu, inšpirujúc sa francúzskym kráľom Ľudovítom XIV., čo sa negatívne podpisovalo na stave kráľovskej pokladne. Pohoršenie vyvolalo pózovanie kráľovnej v Evinom rúchu na portréte, ktorý ju predstavoval ako bohyňu Héru. Žofia Amália zahájila stavbu kráľovskej rezidencie, ktorá bola nazvaná jej menom - palác Amalienborg (oficiálna rezidencia dánskych kráľov v Kodani). Mala veľký vplyv na politické dianie (m. i. na vznik absolútnej monarchie v Dánsku), podporovala zväzky Dánska so Švédskom a Francúzskom, čoho výsledkom bolo aj manželstvo jej dcéry Ulriky Eleonóry so švédskym kráľom Karolom XI. Po smrti manžela väčšinu času trávila v paláci Amalienborg, aby nestratila kontrolu nad vládou svojho syna Kristiána V.
Dáni ju pamätajú predovšetkým pre jej chorobnú neznášanlivosť a nenávisť k nevlastnej sestre jej manžela, syna kráľa Kristiána IV. z druhého morganatického manželstva, Eleonóre Kristíne: manžel Eleonóry Kristíny Corfitz Ulfeldt získal sobášom významné úrady, vládu a predovšetkým značný vplyv na kráľa Kristiána IV. a po jeho smrti sa snažil zabrániť korunnému princovi Frederikovi v nástupe na trón. Frederik ho napriek tomu ponechal v jeho úradoch, Ulfeldt však bol veľmi tŕňom v oku kráľovnej; v roku 1651 bol obvinený z plánovania kráľovraždy a utekal do Holandska, potom do Švédska, odkiaľ sa vrátil po uzavretí mieru v Roskilde, po zavedení absolútnej monarchie však opäť odišiel a v roku 1664 sa utopil v Rýne pri Bazileji. Eleonóra Kristína bola v roku 1663 uväznená (potom čo ju anglický kráľ Karol II. nechal poslať do Dánska) a do kráľovninej smrti držaná pod zámkom.
Smrť.
Žofia Amália zomrela v 20. februára 1685 vo svojej rezidencii Amalienborgu a bola pochovaná v katedrále v Roskilde, mieste posledného odpočinku dánskych kráľov.
Lille (Belgicko)

Lille je belgická obec vo Flámskom regióne v provincii Antverpy. 
Obyvateľstvo.
Lille má približne obyvateľov (2010). 
Časti obce.
Od 1. januára 1977 obec Lille pozostáva z týchto častí (bývalých obcí):
Kandalakša

Kandalakša (rusky : "Кандала́кша", fínsky : "Kantalahti", karelsky : "Kannanlakši") je mesto v Rusku, v Murmanskej oblasti. Nachádza sa na brehu Kandalakšského zálivu, ktorý je výbežkom Bieleho mora. Mesto sa nachádza len približne 68 km za Severným polárnym kruhom. V roku 2010 tu žilo asi 35 659 obyvateľov.
Dejiny.
Prvé záznamy o meste ako o osade sú už z 11. storočia. V 13. storočí sa stala spolu s južnou časťou polostrova Kola súčasťou Novgorodskej republiky, v roku 1478 bola pripojená k Moskovskej Rusi. V roku 1915 tu bol vybudovaný prístav a v roku 1918 bola Kandalakša napojená na železničnú sieť prostredníctvom tratí spájajúcej Petrohrad s Murmansk.
Od roku 1995 je v prevádzke ropný prístav Vitino, nachádzajúci sa niekoľko kilometrov južne od Kandalakši, neďaleko železničnej stanice Beloje More.
Sophie z Lichtenštajnska

Sophie Elisabeth Marie Gabrielle (28. október 1967, Mníchov) je dcéra princa Maxa Emanuela, vojvodu bavorského, a jeho ženy švédskej grófky Elisabeth Douglas.
Pred svadbou s lichtenštajnským korunným princom Aloisom používala svoj titul "vojvodkyňa bavorská" a "princezná bavorská" po otcovi, ale tieto tituly neboli platné z dôvodu zrušenia šľachtických titulov v SRN po prvej svetovej vojne. Jej prvým legálnym šľachtickým titulom sa teda stal až titul po manželovi "korunná princezná lichtenštajnská".
Vzdelanie.
V rokoch 1978-1980 navštevovala dievčenskú školu v Heiligenstadt, neskôr dievčenskú internátnu školu v Lenggries. Potom študovala angličtinu a anglickú literatúru na katolíckej univerzite v Eichstätt.
Manželstvo a deti.
3. júla 1993 sa vo Vaduze vydala za lichtenštajnského princa Aloisa. Majú spolu 4 deti:
Žmerynka

Žmerynka (; ; ; ; ) je mesto na juhozápadnej Ukrajine; leží v historickom kraji zvanom Podolie a administratívne spadá pod Vinnyckú oblasť. Žije tu cez 35 000 obyvateľov, prevažne Ukrajincov. Žmerynka bola povýšená na mesto iba roku 1903.
Žmerynka je už od konca 19. storočia veľmi dôležitým železničným uzlom: stretávajú sa tu totiž diaľkové trate Moskva-Kyjev-Vinnycia-Žmerynka-Kišiňov a Poľsko-Ľvov-Žmerynka-Odesa/Krym. Rozsiahla železničná stanica má novorenesančnú budovu a pripomína tak veľké stredo- a západoeurópske stanice.
Česko-slovenská hokejová liga 1960/1961

Sezóna 1960/1961 bola 18. ročníkom Česko-slovenskej hokejovej ligy. Hrala sa pod názvom I. liga. Súťaž mala 12 účastníkov. Majstrom sa stalo družstvo Rudá hvězda Brno. Vypadli družstvá Spartak ZJŠ Brno a TJ Gottwaldov. Postúpili družstvá Dukla Litoměřice a VŽKG Ostrava.
Kláštor Fountains

Kláštor Fountains sa nachádza v anglickom grófstve North Yorkshire. Ide v podstate o ruiny cisterciánskeho kláštora. Kláštor bol založený v roku 1132 ako dcérsky kláštor francúzskeho Clairvaux.
V roku 1986 bol zapísaný do zoznamu svetového kultúrneho dedičstva UNESCO.
Sibirskij gosudarstvennyj aerokosmičeskij universitet imeni akademika M. F. Rešetňova

Sibirskij gosudarstvennyj aerokosmičeskij universitet imeni akademika M. F. Rešetňova (, skrátene "СибГАУ"; doslova "Sibírska štátna letecko-kozmická univerzita akademika M. F. Rešetňova") je jedna z univerzít v Rusku. 
Sídli v Krasnojarsku, pripravuje vysoko kvalifikovaných odborníkov v oblasti letectva a kozmonautiky. Na výskume a vývoji spolupracuje najmä s podnikom Krasmaš a Krasnojarskými aerolíniami.
Univerzita bola založená v roku 1960 pri Krasmaši pod názvom "Závod-vtuz - pobočka Krasnojarského polytechnického inštitútu" (Завод-втуз - филиал Красноярского политехнического института; vtuz je skratka z vysoká technická škola - высшее техническое учебное заведение). Na škole sa vzdelávali špecialisti na kozmické a letecké strojárstvo bez toho, aby opustili svoju prácu. V roku 1989 školský závod získal samostatnosť ako "Krasnojarský inštitút kozmickej techniky - závod-vtuz" (Красноярский институт космической техники - завод-втуз). Od roku 1992 škola niesla názov "Sibírska letecko-kozmická akadémie" (Сибирская аэрокосмическая академия, САА), roku 2002 bola premenovaná na "Sibírsku štátnu letecko-kozmickú univerzitu akademika M. F. Rešetňova" (Сибирский государственный аэрокосмический университет имени академика М. Ф. Решетнёва).
Žofia Albertina Švédska

Žofia Albertina Švédska (* 8. október 1753, Štokholm – † 17. marec 1829, tamtiež) bola švédska princezná, posledná opátka kláštora v Quedlinburgu.
Biografia.
Pôvod, mladosť.
Žofia Albertina sa narodila ako posledné zo štyroch detí švédskeho kráľa Adolfa Frederika I. a jeho manželky Lujzy Ulriky Pruskej.
Švédsky kráľ Gustáv III., princeznin brat, plánoval jej sobáš s vojvodom Viliamom Oldenburským alebo poľským kráľom Stanislavom II., ani jeden z nich však sa nerealizoval. 
Žofia Albertina prejavovala veľkú náklonnosť a úctu k svojej matke, obzvlášť v čase, kedy kráľovnú vdovu vypovedal zo švédskeho dvora vlastný syn, kráľ Gustav III. potom, čo obvinila jeho manželku z cudzoložstva.
Opátka.
V štrnástich rokoch ju jej strýko, pruský kráľ Fridrich Veľký, vymenoval za koadjutorku kláštora v Quedlinburgu a roku 1787 sa stala po svojej tete, Fridrichovej najmladšej sestre Anne Amálii Pruskej jeho opátkou a guvernérkou tohto malého nemeckého štátu až do roku 1803; ako opátka však väčšinu času trávila vo Švédsku. V roku 1803 bol kláštor sekularizovaný a pripadol pruskému kráľovstvu (príjmy a práva však doterajším reholiam zostali zachované); Žofia Albertina tak bola jeho poslednou opátkou.
Záver života.
V septembri roku 1803 sa Žofia Albertina vrátila späť do Štokholmu. Nová švédska kráľovská dynastia Bernadotte ju rešpektovala ako "poslednú z domu Vasa" a princezná stála novému švédskemu kráľovskému páru veľmi blízko.
Nikdy sa nevydala. Posledné roky života strávila Žofia Albertina v ústraní svojho paláca (v  súčasnosti nazývaný "Palác princa následníka"), ktorý bol vybudovaný pre ňu a kde žila od roku 1794. Vo svojom závete odkázala palác korunnému princovi (v tom čase princ Oskar, budúci kráľ Oskar I.). Zomrela v Štokholme 17. marca roku 1829. Pochovali ju v kostole Riddarholmen, mieste posledného odpočinku švédskej kráľovskej rodiny.
Unna

Unna je mesto v nemeckom spolkovom štáte Severné Porýnie-Vestfálsko. Je hlavným mestom okresu Unna. V roku 2010 tu žilo 66 502 obyvateľov.
Dejiny.
Prvá písomná zmienka o meste pochádza z listiny kolínskeho pútneho biskupa zo 6. augusta 1032. Pôvodne bola Unna hlavne poľnohospodárskym mestom, v 19. storočí sa tu však začal rýchlo rozvíjať priemysel. V starej časti mesta sa nachádza množstvo hrazdených budov postavených medzi 16. až 19. storočím. Táto časť mesta prežila bombardovanie spojeneckými vojskami počas 2. svetovej vojny, a po jej skončení sa stala akousi vstupnou bránou do moderného mesta.
Chrám Svätej Trojice (Belehrad)

Chrám Svätej Trojice (, ) je chrámom Ruskej pravoslávnej cirkvi v hlavnom meste Srbska Belehrad. Nachádza sa neďaleko Chrámu svätého Marka, ktorý patrí Srbskej pravoslávnej cirkvi.
Dejiny.
Chrám bol postavený v roku 1924 pre ruských bielogvardejcov, ktorí utiekli po víťazstve komunistov v Rusku. Jeho architektom bol Valerij Staševskij. Na miesto, kde bol postavený bola dovezená piaď zeme z Ruska, ktorá mala symbolizovať stratený domov ruských pravoslávnych emigrantov. Chrám bol vybudovaný v štýle staroruskej cirkevnej architektúry. Až do roku 1944 sa v ňom nachádzali vlajky a odznaky, ktoré získala víťazná ruská armáda od Napoleona a osmanských vojsk počas vojen v 19. storočí. Bol ťažko poškodený bombardovaním letectvom NATO počas útoku proti Juhoslávii v roku 1999. O rok neskôr sa začali práce na jeho obnovení a v roku 2007 ho opäť vysvätil patriarcha Kiril z Ruska.
Hrčka (textil)

Hrčka (slangový bohemizmus: "žmolok"; po anglicky "pill") je maličký uzlík (chumáč) v tvare guľky zo syntetických, najčastejšie z polyesterových vlákien na povrchu tkaniny alebo pleteniny z priadzí s obsahom týchto vlákien. Hrčky vznikajú po určitom opotrebovaní textílie na jej povrchu. 
Príčiny tvorby hrčiek.
V dôsledku trenia pri bežnom používaní textílie sa postupne uvoľňujú niektoré vlákna zo zväzku v priadzi, zauzlia sa s končekmi blízkych odstávajúcich vlákien a vytvoria na povrchu pleteniny alebo tkaniny klbko pevne zachytené v štruktúre textílie.
Prostriedky proti tvorbe hrčiek.
Hrčky sa dajú odstrániť rôznymi kefkami alebo škrabkami údajne bez viditeľného poškodenia textílie, vzniku nových hrčiek sa tým však nezabráni.
Výrobcovia textílií sa snažia predchádzať tvorbe hrčiek využitím vlastností, ktoré znižujú náchylnosť k tvorbe hrčiek:
Náchylnosť k tvorbe hrčiek sa naopak zvyšuje:
Hodnotenie miery tvorby hrčiek.
Na posúdenie miery tvorby hrčiek existuje niekoľko skúšobných metód (odieraním, praním atď.) špecifikovaných pre jednotlivé druhy textílií s kvantitatívnym hodnotením náchylnosti k tvorbe hrčiek. Z odbornej literatúry však nie sú známe záväzné normy na ich používanie.
Eurytos (Oichalia)

Eurytos (starogr. Εὔρυτος – Eurytos, ) je v gréckej mytológii oichalský kráľ, učiteľ Herakla v lukostreľbe.
Oichalský kráľ Eurytos učil mladého Herakla lukostreľbu. Sám sa pokladal za najlepšieho lukostrelca na svete, rád súťažil a tak i svoju ryšavú dcéru Iolu chcel vydať len za toho, kto nad ním zvíťazí v streľbe z luku. Dlho sa zdalo, že sa to nikomu nepodarí, ale potom sa o Iolu uchádzal sám Herakles, keď dokončil svoje úlohy prikázané kráľom Eurystheom.
Herakles zvíťazil hneď na prvýkrát, ale kráľ Eurytos považoval za urážku, že bol porazený svojim vlastným žiakom a Herakla vyhnal. Herakles odišiel na Tiryns, kam za ním onedlho prišiel Eurytov syn Ifitos, pretože sa medzitým jeho otcovi stratilo stádo a podozrenie padlo na Herakla. Heraklov priateľ Ifitos neveril, že to urobil a prišiel s dobrým úmyslom, ale Herakla to podozrenie veľmi urazilo, začal zúriť a v šialenom hneve nevediac čo robí, Ifita zhodil z hradieb. Ako hovoria mýty, toto šialenstvo na neho zoslala jeho odveká nepriateľka bohyňa Héra. Aby odčinil túto vraždu, musel potom odísť na tri roky do otroctva ku kráľovnej Omfalé.
Herakles na potupu od Euryta nezabudol, po rokoch sa vypravil so svojimi druhmi do Oichalie, zrovnal ju so zemou, Euryta a jeho synov Toxea, Moliona a Klytia zabil a jeho dcéru Iolu si odviedol.
Nadpráporčík

Nadpráporčík je vojenská hodnosť, ktorá sa používa aj v iných zboroch a organizáciách. Zvyčajne je hierarchicky zaradená medzi práporčíkov.
Na Slovensku.
V Ozbrojených silách SR.
V Ozbrojených silách Slovenskej republiky je najbližšia nižšia hodnosť je práporčík, najbližšia vyššia je poručík. Predpoklady na dosiahnutie hodnosti získavajú vojaci OS SR absolvovaním práporčíckého kurzu organizovaného Centrom vzdelávania Akadémie ozbrojených síl generála Milana Rastislava Štefánika v Liptovskom Mikuláši, pričom musia dosiahnuť hodnosti aspoň čatár alebo rotný. V prvom roku služby v OS SR nadpráporčík zarobí 990 € mesačne, vo viac než 27. roku 1 583 €.
Iné použitie.
Hodnosť sa používa aj v Hasičskom a záchrannom zbore. Podľa zákona 315/2001 Z. z. (Zákon o Hasičskom a záchrannom zbore) je najbližšia nižšia hodnosť práporčík, najbližšia vyššia je podporučík.
Hodnosť práporčík sa používa v colnej sekcii Finančného riaditeľstva SR. Najbližšia nižšia hodnosť je v tomto prípade tiež práporčík, najbližšia vyššia je podporučík.
Vyšné Fabriky (sídlisko)

Vyšné Fabriky je jedno z najväčších sídlisk v meste Liptovský Hrádok.
História.
V 18. storočí Emanuel Lichtenstein postavil prvé „fabriky“ v lokalite, kde sa dnes nachádza Tesla. V minulosti tu pôsobila firma, ktorá vyrábala najlepšie pušky v celej Rakúsko-Uhorskej monarchii. Pôvodné objekty boli kompletne zbúrané pri výstavbe panelových domov. V roku 1993 bolo sídlisko rozdelené na dve časti: Liptovsko-hrádockú a porúbčanskú. Asi 70% sídliska sa teraz nachádza mimo Liptovský Hrádok.
Súčasnosť.
Vybavenosť sídliska.
Nachádzajú sa tu rôzne pohostinstvá a reštaurácie. Materská škola patrí do Liptovskej Porúbky. Na hrádockej strane je autobusová zastávka, cesta do centra autobusom trvá približne 3 minúty.
Ďalšia výstavba.
Na sídlisku nie je miesto na ďalšiu bytovú výstavbu, ale za firmou Alcatel sú voľné pozemky na stavbu rodinných domov.
Jonathan dos Santos

Jonathan dos Santos Ramírez (* 26. apríl 1990, Mexico City, Mexiko) je mexický futbalista, ktorý v súčasnosti (2017) hrá ako záložník v Major League Soccer za LA Galaxy a je členom Mexickej futbalovej reprezentácie.
Dos Santos je syn bývalého brazílskeho futbalistu Zizinha, ktorý hral za mexické kluby Club América a Club Leon v 80. rokoch. Jeho matka Liliana Ramírez je Mexičanka. Má 2 vlastných a 2 nevlastných bratov; najstarší z nich, Éder dos Santos, aktuálne hrá za Club América v mexickej Primera División , Giovani dos Santos hrá za Tottenham Hotspur v Premier League; obaja ako ofenzívni záložníci.
Štatistiky.
Aktualizované: 3. júna 2012
Hlavne, že sa máme radi...

Hlavne, že sa máme radi... je slovenský sitkom, ktorý mal premiéru 8. januára 2013 na Jednotke. Seriál sa točí okolo bývalého futbalistu a jeho ženy, ktorým príjemný život naruší príchod panovačnej svokry. Posledný diel bol na Jednotke odvysielaný 4. júna 2013.
Produkcia.
RTVS oficiálne potvrdila seriál 3. decembra 2012, seriál sa však začal nakrúcať od polovice októbra. Prvá séria mala pozostávať z 15 častí, no na základe úspechu sa k nim pripojilo ešte ďalších 5 častí. Sitcom vyrobila produkčná spoločnosť Oreo TV Petra Núñeza, autorom námetu je Peter Marcin. Producent Peter Núñez oznámil, že projekt sa rodil už od roku 2010, boli natočené dva piloty a dohodnutá dĺžka každej časti je 26 minút. 
O seriál prejavila záujem aj česká televízia TV Prima. Dňa 11. októbra bolo oznámená, že TV Prima nasadí seriál do vysielania v utorok 29. októbra 2013 pod názvom Drahá tchýně. Prima uvedie sitkom v pôvodnom znení.
Marc Bartra

Marc Bartra Aregall (* 15. január 1991, Sant Jaume, Španielsko) je španielsky futbalista hrajúci za španielsky klub Real Betis ako obranca.
11. apríla 2017 utrpel zranenie po výbuchu troch náloží v blízkosti autobusu Borussie Dortmund.
Štatistiky.
Aktualizované: 20. mája 2012
Malajzijské národné futsalové družstvo mužov

Malajzijské národné futsalové družstvo mužov je národné družstvo mužov, ktoré reprezentuje Malajziu v medzinárodných futsalových súťažiach a priateľských zápasoch. Funguje pod záštitou "Persatuan Bolasepak Malaysia" (PBM). Prvý medzištátny zápas odohralo v roku 1996, v kvalifikácii na majstrovstvá sveta. Vo februári 2018 mu patrilo vo svetovom rebríčku 61. miesto. 
Vrcholné podujatia.
Malajzijské družstvo sa kvalifikovalo na majstrovstvách sveta FIFA iba raz, v roku 1996, pri svojej prvej účasti v ázijskej kvalifikácii. V základnej skupine vysoko prehralo všetky 3 stretnutia, postupne s , Uruguajom a USA. V skupine obsadilo 4. miesto a do 2. fázy nepostúpilo. Na ďalšie svetové šampionáty sa mu už nepodarilo kvalifikovať.
Na majstrovstvá Ázie sa dokázalo kvalifikovať, resp. sa zúčastnilo 12-krát. Zakaždým skončilo už v základnej skupine. Na ázijské šampionáty 2010 a 2012 sa ani nedokázalo kvalifikovať. V kvalifikácii zóny Juhovýchodnej Ázie na Majstrovstvá Ázie 2012 skončilo na 5. mieste, pričom na ázijský šampionát postupovali iba prvé 3 družstvá. O 2 roky neskôr umiestnenie síce zopakovalo, ale aj to mu stačilo na opätovný postup na záverečný turnaj. Na ňom však skončilo opäť v základnej skupine, hoci zvíťazilo nad postupujúcim .
Družstvo sa 3-krát predstavilo aj na Ázijských halových hrách, kde dvakrát skončilo vo štvrťfinále, naposledy v základnej skupiny. V roku 2007 ho v play-off vyradil , v roku 2009 . Okrem toho sa Malajzia zúčastnila aj futsalového turnaja Hier Juhovýchodnej Ázie, na ktorých v rokoch 2007 a 2017 skončila strieborná.
Na regionálnych majstrovstvách Juhovýchodnej Ázie získala Malajzia 4 strieborné a 5 bronzových medailí. V roku 2012 skončila až štvrtá, keď v súboji o bronz prehrala s . O rok neskôr piata, keď sa zo skupiny neprebojovala do semifinále, rovnako ako v roku 2014. Poslednú medailustriebornúzískala na turnaji v roku 2017.
Cristian Tello

Cristian Tello Herrera (* 11. august 1991) je španielsky futbalista, hrajúci za španielsky klub Real Betis ako krídelník, záložník či útočník.
Štatistiky.
Aktualizované: 22. december 2012
Zdvíhacia plošina

Zdvíhacia plošina je umelá plošina (súvislá alebo s voľným priestorom v strede), ktorú možno posúvať nahor vo vertikálnom smere (napr. zdvíhacie čelo alebo zvíhacia plošina v opravovni áut) alebo v širšom zmysle aj takáto plošina, ktorú možno posúvať nahor vo vertikálnom aj horizontálnom smere (napr. rôzne vysokozdvižné pracovné plošiny).
Instituto Nacional de Bellas Artes y Literatura

Instituto Nacional de Bellas Artes y Literatura (skratka INBAL, doslova: "Národný inštitút krásnych umení a literatúry") je národný mexický inštitút krásnych umení a literatúry so sídlom v hlavnom mesta Mexika, v Mexiko. Bol založený 31. decembra 1946. Je rovnako nazývaný aj Instituto Nacional de Bellas Artes (INBA, doslova: "Národný inštitút krásnych umení"). Vytvorenie inštitútu navrhol 23. novembra 1946 prezident Mexika Miguel Alemán, prvým riaditeľom bol Carlos Chávez. 
Inštitút zahŕňa mnoho oddelení, umelecké súbory, tri národné strediská pre zhromažďovanie literárneho fondu, 29 škôl a ďalšie inštitúcie. Poskytuje vzdelávanie od základnej školy až po postgraduálne štúdium.
Alexandre Song

Alexandre Dimitri Song Billong (* 9. september 1987, Douala, Kamerun), známy ako Alex Song je kamerunský futbalista, ktorý v súčasnosti (zima 2012) hrá ako defenzívny záložník v španielskom klube FC Barcelona. Je bratrancom ďalšieho kamerunského reprezentanta, Rigoberta Songa.
Vojenské obranné spravodajstvo

Vojenské obranné spravodajstvo bola špeciálna tajná služba, ktorá plnila úlohy spravodajského zabezpečenia obrany Slovenskej republiky v pôsobnosti Ministerstva obrany Slovenskej republiky v rozsahu ustanovenom zákonom Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov a Štatútom Vojenského spravodajstva. 
Podľa zákona schváleného Národnou radou v septembri 2012 sa od januára 2013 VSS zlúčila s Vojenským obranným spravodajstvom a vytvorila jednu vojenskú spravodajskú službu s názvom Vojenské spravodajstvo. Kabinet sa okrem tohto kroku zaviazal "zamedziť úniku utajovaných materiálov a zabezpečiť rast dôveryhodnosti tajných služieb", na čo pripravuje ďalší zákon.
Róbert Tibenský, nominant Radičovej vlády na post riaditeľa VSS sa po 1. januári 2013 stal námestníkom riaditeľa nového Vojenského spravodajstva.
V máji 2013 dostal Denník SME anonymne vyšetrovaciu správu podľa ktorej mali riaditelia VOS Ľubomír Skuhra a VSS Juraj Šebo spreneverovať štátny majetok vojenských tajných služieb.
Christoph Sumann

Christoph Sumann (* 19. január 1976, Judenburg, Rakúsko) je rakúsky biatlonista. V roku 2010 získal na zimných olympijských hrách vo Vancouveri dve strieborné medaily - v stíhacích pretekoch na 12,5 km a štafete na 4x7,5 km. Okrem toho Sumann Rakúsko ešte reprezentoval na zimných olympijských hrách v Turíne a Salt Lake City.
2013 na Slovensku

Tento článok obsahuje výpis významných udalostí v roku 2013 na Slovensku.
Saudskoarabské národné futsalové družstvo mužov

Saudskoarabské národné futsalové družstvo mužov je národné družstvo mužov, ktoré reprezentuje Saudskú Arábiu v medzinárodných futsalových súťažiach a priateľských zápasoch. Funguje pod záštitou "Saudi Arabia Football Federation" (SAFF). Prvý medzinárodný zápas absolvovalo v roku 1989, na prvých majstrovstvách sveta. V marci 2018 mu patrilo vo svetovom futsalovom rebríčku 89. miesto. 
Vrcholné podujatia.
Saudskoarabské družstvo sa zúčastnilo na majstrovstvách sveta FIFA iba raz, hneď na prvých v roku 1989, vtedy na pozvanie FIFA. V základnej skupine vysoko prehralo všetky 3 stretnutia, postupne so , Brazíliou a Maďarskom. V skupine obsadilo 4. miesto, do 2. fázy nepostúpilo a skončilo celkovo na poslednom mieste. Na ďalšie svetové šampionáty sa mu už nepodarilo dostať. Saudskoarabské družstvo sa na dlhých 18 rokov odmlčalo z medzinárodnej scény.
Vrátilo sa až v roku 2007 na futsalovom turnaji Ázijských halových hrách, na ktorom zvíťazilo iba v dueli s a do štvrťfinále turnaja sa nedostalo. O 6 rokov neskôr skončilo po 2 prehrách opäť už v základnej skupine. 
Majstrovstiev Ázie sa zúčastnilo raz, v roku 2016. Prvýkrát sa o to pokúsilo v roku 2011 na kvalifikácii o Majstrovstvá Ázie 2012. V zóne Juhozápadnej Ázie skončilo v základnej skupine na 3. mieste a do semifinále nepostúpilo, pričom sa kvalifikovali iba 3 najlepšie tímy. Na turnaj v roku 2016 sa taktiež nekvalifikovalo, ale ako najlepšie nepostupujúce družstvo z kvalifikačnej zóny Juhozápadnej Ázie nahradilo suspendovaný . Na samotnom finálovom turnaji konanom v Uzbekistane bodovalo iba v zápase s a zo základnej skupiny nepostúpilo. 
V roku 2013 sa družstvo zúčastnilo premiérového ročníka majstrovstiev Perzského zálivu, na ktorom získalo striebornú medailu. Družstvo sa ani raz nezúčastnilo arabských majstrovstiev či majstrovstiev Juhozápadnej Ázie.
Ekonómia strany ponuky

Ekonómia strany ponuky alebo ekonómia ponuky (angl. "supply-side economics") môže byť:
12. mechanizovaný prápor

12. mechanizovaný prápor 1. mechanizovanej brigády je mechanizovaný útvar veľkosti práporu Pozemných síl Slovenskej republiky. Sídli v Nitre. Veliteľ práporu je od roku 2022 pplk. Ľuboš Sagan.
Jednotka je spoluzodpovedná za krízový manažment Slovenskej republiky, má asistovať štátnym orgánom. Medzi jej úlohy patrí radiačný a chemický monitoring. Od októbra 2012 je 12. mechanizovaný prápor certifikovaný v bojovej pripravenosti na medzinárodné pôsobenie v misiách NATO. V pláne je ďalšie zlepšovanie štandardov práporu.
12. mechanizovaný prápor bol pôvodne označený ako VÚ 9975 Nitra a bol podriadený tankovej brigáde so sídlom v Leviciach. Od roku 2000 bol ako VÚ 1046 Nitra priradený pod 2. mechanizovanú brigádu so sídlom v Leviciach, neskôr patril do Ľahkej brigády sídliacej v Topoľčanoch, od 1. októbra 2006 je v podriadenosti topoľčianskej 1. mechanizovanej brigády.
12. mechanizovaný prápor používa viacero druhov vojenskej techniky, medzi nimi BMP-2, Aligátor 4x4, mínomety, pancierovky a samopaly vzoru 58.
Sterling Morrison

Holmes Sterling Morrison, Jr. známy ako Sterling Morrison (* 29. august 1942, East Meadow, New York – † 30. august 1995, Poughkeepsie, New York) bol americký rockový gitarista a basgitarista, známy ako člen skupiny The Velvet Underground v 60. rokoch 20. storočia.
Študoval angličtinu na Syracuse University, štúdium však nedokončil. V roku 1965 spolu s Johnom Caleom, Lou Reedom a Angusom MacLisom založili skupinu The Velvet Underground. MacLise neskôr odišiel a nahradila ho Maureen Tucker, čím vznikla klasická zostava. Morrison sa podieľal na prvých štyroch albumoch tejto skupiny "The Velvet Underground &amp; Nico" (1967), "White Light/White Heat" (1968), "The Velvet Underground" (1969) a "Loaded" (1970). Zo skupiny odišiel v roku 1971 a vrátil sa ku štúdiám. V osemdesiatych a deväťdesiatych rokoch bol členom sprievodnej skupiny Maureen Tucker. Zomrel v roku 1995, iba deň po svojich 53. narodeninách.
Aigyros

Aigyros alebo Aigydros (, ) je v gréckej mytológii syn a nástupca sikyónskeho kráľa Thelxóna.
Sikyónsky kráľ Aigyros panoval 34 rokov. Ako uvádza staroveký autor Hieronym, bolo to od roku 1895 do roku 1861 pred Kr. Po smrti Aigyra vládnu moc v Sikyóne prevzal jeho syn Thourimachos.
Kuvajtské národné futsalové družstvo mužov

Kuvajtské národné futsalové družstvo mužov je národné družstvo mužov, ktoré reprezentuje Kuvajt v medzinárodných futsalových súťažiach a priateľských zápasoch. Funguje pod záštitou "Kuwait Football Association" (KFA). Prvý medzinárodný zápas absolvovalo v roku 1992. V marci 2018 mu patrilo vo svetovom futsalovom rebríčku 41. miesto. 
Vrcholné podujatia.
Kuvajtskému družstvu sa podarilo kvalifikovať na Majstrovstvách sveta FIFA až na piaty pokus (dvoch kvalifikácií sa nezúčastnilo). V roku 2012 na ázijskom šampionáte skončilo na 5. mieste, čo mu zaručovalo účasť na MS 2012, ktoré sa konali v Thajsku. V základnej skupine najprv prehralo duely s a a postup do osemfinále mu už nezaručila ani výhra nad a skončilo v skupine posledné. 
Majstrovstiev Ázie sa zúčastnilo, resp. kvalifikovalo sa na ne 10-krát, prvýkrát v roku 2001 v Iráne. Najlepší výsledok dosiahlo o 3 roky neskôr v Macau, keď skončilo na 4. mieste. V boji o bronz prehralo s . Od roku 2006 sa jeho výsledky na ázijskom šampionáte zhoršili, keď končievalo už v základnej skupine a muselo bojovať o šampionát už v kvalifikácii. Prielom nastal v roku 2012 v Spojených arabských emirátoch, keď vyhralo svoju základnú skupinu a postúpilo do štvrťfinále. V ňom nestačilo po predĺžení na Austráliu. Konečné 5. miesto mu však zaručilo prvú účasť na MS.
Družstvo sa zúčastnilo všetkých 4 futsalových turnajov na Ázijských halových hrách, na ktorých sa dostalo 2-krát do štvrťfinále a v roku 2013 do semifinále turnaja. Po semifinálovej prehre s prehralo potom aj zápas o bronz s . Okrem toho sa predstavilo v roku 2012 aj na majstrovstvách Juhozápadnej Ázie, na ktorých skončilo na 4. mieste. V roku 2013 vyhralo premiérový ročník Majstrovstiev Perzského zálivu.